नि:शुल्क नेत्र शिविर में 499 का परीक्षण
भास्कर संवाददाता | महिदपुर
श्रीवर्धमान स्थानकवासी नवयुवक मंडल द्वारा 25 वें रजत जयंती नि:शुल्क नेत्र परीक्षण शिविर का आयोजन स्व. आनंदीलालजी लोढा की स्मृति में सोमवार को जैन मांगलिक भवन में किया गया। जिसमें 499 नेत्र रोगियों का परीक्षण किया गया। वही 85 रोगियों को मोतियाबिंद ऑपरेशन हेतु चयन किया गया। शिविर में मुरलीधर कृपा हॉस्पिटल व रिसर्च सेंटर मक्सी के डा अभिषेक पुरोहित, डाॅ राजकुमार किरार, राठीजी ने नेत्र रोगियों का परीक्षण किया। कार्यक्रम के मुख्यअतिथि नपाध्यक्ष कय्यूम नागोरी थे। विशेष अतिथि नपा उपाध्यक्ष कैलाश राठी थे। अध्यक्षता एसडीओपी आरके राय ने की। आरंभ में स्व.श्री आनंदीलालजी लोढा के चित्र पर माल्यार्पण किया गया। मंगलाचरण कुसुम दलाल, मंजू चंडालिया, कृतिका चंडालिया, मानसी लोढा ने प्रस्तुत किया। अतिथियों का स्वागत नवयुवक मंडल के अध्यक्ष राजकुमार सकलेचा, सचिव कमल बोहरा, स्थानकवासी श्रीसंघ के अध्यक्ष सुरेश चंडालिया, सुनिल लोढा आदि ने किया। कार्यक्रम में 25 नेत्र शिविर के प्रायोजकों को स्मृति चिन्ह भेंट कर सम्मानित किया गया। संचालन अरूण बुरड़ ने किया। मंडल की गतिविधियों की जानकारी राजेंद्र कोठारी ने दी।
उपस्थित नैत्र रोगी एवं पर्ची का शुभारंभ करते एसडीओपी रॉय। फोटो- शांतिलाल मीणा
hin_Deva bho_Deva hin_Deva hin_Deva